PATVIRTINTA

Kėdainių r. Miegėnų pagrindinės mokyklos

direktoriaus 2023 m. kovo 29 d.

įsakymu Nr. V-20

# RAJONINIO 4 IR 5 KLASIŲ MOKINIŲ INTEGRUOTO ANGLŲ KALBOS BEI DAILĖS IR TECHNOLOGIJŲ KŪRYBINIŲ DARBŲ KONKURSO

# „MANO MAMYTĖ“ ( ,,MY MUMMY“)

# NUOSTATAI

**I SKYRIUS BENDROSIOS NUOSTATOS**

1. Rajoninio 4 ir 5 klasių mokinių integruoto anglų kalbos bei dailės ir technologijų kūrybinių darbų konkurso „Mano mamytė“ („MY MUMMY“) (toliau – Konkursas) nuostatai nustato tikslus, uždavinius, dalyvius, organizavimo ir vertinimo tvarką.
2. Konkursą organizuoja Kėdainių r. Miegėnų pagrindinė mokykla.

# II SKYRIUS

**KONKURSO TEMA, TIKSLAS, UŽDAVINIAI**

1. Konkurso tema – „Mano mamytė“ (MY MUMMY“).
2. Konkurso tikslas – Kėdainių rajono mokyklų 4 ir 5 klasių mokinių kūrybiškumo ugdymas, saviraiškos plėtotė bei bendradarbiavimo tarp mokyklų skatinimas.
3. Konkurso uždaviniai:
   1. tobulinti mokinių rašymo I užsienio kalba (anglų kalba) gebėjimus;
   2. suteikti mokiniams galimybę atskleisti kūrybinius gebėjimus bei ugdyti jų originalumą;
   3. ugdyti mokinių kūrybinę vaizduotę, atliekant kūrybinius darbus pasirinktomis raiškos technikomis;
   4. skatinti mokinių integruoto ugdymo metodus;
   5. skatinti švietimo įstaigų bendravimą ir bendradarbiavimą.

# SKYRIUS

# KONKURSO VYKDYMAS

1. Konkursas vykdomas nuo **2023 m. kovo 29 d. iki 2023 m. gegužės 8 d.**

# IV SKYRIUS

# DALYVIAI

1. Konkurse gali dalyvauti visų tipų Kėdainių rajono mokyklų 4 ir 5 klasių mokiniai ir anglų kalbos bei dailės- technologijų mokytojai.
2. Konkursas organizuojamas dvejose amžiaus grupėse: 4 klasių ir 5 klasių mokiniai.
3. Vienas mokytojas vertinimo komisijai gali pateikti ne daugiau kaip 3 savo mokinių darbus.

# V SKYRIUS

# KONKURSO ORGANIZAVIMAS

1. Konkurso darbas turi atitikti konkurso tikslus, uždavinius ir temą (darbuose vaizduojama mama ir angliškas jos aprašymas). Visas darbas su 10-20 sakinių tekstu anglų kalba apibūdinančiu mamytę pateikiamas A4 formato lapo vienoje pusėje: kairėje – aprašymas, dešinėje – piešinys.
2. Ant darbų, kairiajame apatiniame kampe, turi būti priklijuota kompiuteriu parengta kortelė, kurioje nurodyta: darbo autoriaus vardas, pavardė, amžius, mokyklos pavadinimas, mokytojas:

|  |  |
| --- | --- |
| Mokinio vardas, pavardė |  |
| Amžius |  |
| Mokykla |  |
| Mokytoja(-as) |  |

1. Konkurse norintys dalyvauti mokiniai turi pasirinkti priimtiniausią kūrybos raiškos būdą. Darbai gali būti atlikti įvairia technika (akvarelė, guašas, kreidelės, spalvoti pieštukai, tušas ir kt.).
2. Konkursui pateikiamos estetiškos, tvarkingos, kūrybiškos mokinių darbų nuotraukos (be mokinių veidų).
3. Konkurso reikalavimai:
   1. Konkurso darbas turi atitikti reikalavimus elektroninei mokinių kūrybinio darbo versijai: tinkamas apšvietimas, be šešėlių, rekomenduojamas šviesus fonas, darbo fotografavimas iš viršaus;
   2. darbas turi atitikti Konkurso temą;
   3. vienas dalyvis gali pateikti vieną darbą;
   4. Mokinio darbo nuotrauka JPG formatu iki 10MB, nemažinta nuotraukos raiška.
4. Konkurso paraiška siunčiama el. paštu [ingakac13@gmail.com](mailto:ingakac13@gmail.com) iki **2023 m. balandžio 28** d. (imtinai).
5. Dalyvio paraiška:

|  |  |
| --- | --- |
| Ugdymo įstaigos pavadinimas |  |
| Autoriaus vardas, pavardė |  |
| Autoriaus klasė |  |
| Mokytojo vardas, pavardė |  |
| Mokytojo pareigos, kvalifikacinė kategorija |  |
| Mokytojo el. pašto adresas, telefono nr. |  |

# VI SKYRIUS

**KONKURSO DARBŲ VERTINIMO TVARKA**

1. Vertinimo komisijos sudėtis: Kėdainių r. Miegėnų pagrindinės mokyklos anglų kalbos, dailės ir technologijų bei pradinių klasių mokytojai.
2. Atsiųsti darbai bus įvertinti iki 2023 m. gegužės 5 d.
3. Pateikti darbai bus vertinami vadovaujantis šiais kriterijais:

* temos atskleidimas,
* darbo originalumas,
* atliktos technikos savitumas,
* darbo atitikimas keliamiems konkurso reikalavimams,
* kaip kūrybiškai, nuosekliai išdėstyta bei išreikšta mintis rašomąja anglų kalba.

1. Nugalėtojai bei visų dalyvių sąrašai skelbiami **nuo 2023 m. gegužės 8 d.** Virtuali kūrybinių darbų paroda įkelta Kėdainių r. Miegėnų pagrindinės mokyklos interneto svetainėje <https://www.miegenai.kedainiai.lm.lt/> Facebook paskyroje, taip pat bus išsiųsti el. paštu. Taip pat pateikta darbų elektroninė versija.
2. Visi darbų autoriai bus apdovanoti organizatorių padėkomis, diplomais (išsiųsime el. paštu).
3. Mokinius parengę mokytojai gaus Kėdainių r. Miegėnų pagrindinės mokyklos direktorės įsakymu patvirtintą pažymą apie dalyvavimą renginyje (išsiųsime el. paštu).

# VII SKYRIUS

# BAIGIAMOSIOS NUOSTATOS

1. Konkursą organizuoja Kėdainių r. Miegėnų pagrindinės mokyklos anglų kalbos mokytoja Inga Kacevičienė, el. paštas [ingakac13@gmail.com](mailto:ingakac13@gmail.com)
2. Autorius, pateikdamas darbą Konkursui, sutinka, kad jo asmeniniai duomenys būtų naudojami tiek, kiek tai būtina šių nuostatų reikalavimams vykdyti. Organizatoriai turi teisę be atskiro autoriaus sutikimo atsiųstus darbus fotografuoti ir nurodę jų autorystę naudoti viešinimui (plakatai, katalogai, spauda ir kt.), publikuoti internetinėje erdvėje.
3. Organizatoriai pasilieka teisę darbus eksponuoti savo nuožiūra.

Konkurso organizatorius esant būtinybei, pasilieka teisę keisti dalyvavimo sąlygas, apie tai informuodama jau pateikusias dalyvio paraiškas ugdymo įstaigas.